jeudi 26 octobre 2017
KON NI MBÔÔ
KON NI MBÔÔ
Mut a nniñ bé le a kon bé ni le a mbôôp bé i mbus kon wé.
Ingéda mut a nson njonog, hala wee mahoñol mé ma tabé ñwee, a nla nog waa minsôn i ke bisu. Yom yokiyo i nkon habé nye ngôñ. Yag hémle yé i nyeng. Ingéda bôt ba kôba, bôt ba matibla ba bé béna gwélél mabui inyuu i bap i mut a nkon. Mabui mana nson wap i yé le minsôn mi ntomb. Ba bé gwélél ki môô le ba ha i homa mut a nog njôhge i ke bisu. Jon bôt ba kôba ba bé gwélél bee inyuu i mélés makon.
Bôt ba kôba ba yi ki le hémle i nla hôla le mut a mbôôp. Hala a bé nson u ngim bôt le i bôt bana ba bé sal ndi ba yik le bee bi ntibla. Jon u nog le : libag libui li bikai ndi a nyila bee bi likañ. I bôt bana ba nhémle Hilôlômbi bon ba nlo i tibil mut a nkon inyuu i mélés kon wé. Ndi i bôt bana ba mbôdôl bagal inyuu i yi too i kon unu, Hilôlômbi a gwé i méé mahoñol inyuu mbôô i mut a nkon. Hala wee Hilôlômbi nyen a nyi to waga mbôôp tole heni. Hémle yoñ i gwé bé jam jokijo ni mbôô woñ ingéda u nkon. Hala a nkobla bé le u bana bañ bôdôl ni i bee mut matibla a ntiina we. Hala a mbénge libag li ngañngañ ikété matibla.
I bôt ba nlo i soohene we i njel hémle le u mbôôp, hala a ngwés bé kal le u ntohi inyuule tohi i yé ngim yom ipe.
Yaônde, 05 maye sép 2009
Nkam Pondi Pondi
http://antoinepondipondi.blogspot.com
Publié par antoinepondipondi à 01:16
Aucun commentaire:
Inscription à : Publier les commentaires (Atom)
sag_Latn war_Latn war_Latn bam_Latn bam_Latn bam_Latn bam_Latn luo_Latn epo_Latn oci_Latn fra_Latn fra_Latn fra_Latn